ORDE do 3 de febreiro de 2005 pola que se lle autoriza a redución de catro unidades de educación secundaria obrigatoria e se lle concede autorización definitiva para tres unidades de educación infantil ao centro privado Peñarredonda da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/02/2005

Examinado o expediente presentado polo centro privado Peñarredonda da Coruña, no que solicita a reducción de catro unidades de educación secundaria obrigatoria e a autorización definitiva para tres unidades de educación infantil.
Resultando que o centro conta, por orde do 3 de febreiro de 1999, con autorización definitiva para 7 unidades de educación primaria, 8 unidades de educación secundaria obrigatoria e 4 unidades de bacharelato das modalidades de humanidades e ciencias sociais e de ciencias da natureza e da saúde.
Vistos a Lei 1/1990, do 3 de outubro (BOE do 4), de ordenación xeral do sistema educativo; a Lei orgánica 10/2002, do 23 de decembro, de calidade da educación; o Real decreto 1537/2003, do 5 de decembro (BOE do 10), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (Diario Oficial de Galicia do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (Diario Oficial de Galicia do 15 de decembro) que o desenvolve.
Considerando que o devandito centro reúne, en canto a instalacións se refire, os requisitos mínimos necesarios para poder acceder á súa solicitude.
Esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a redución de catro unidades de educación secundaria obrigatoria e conceder a autorización definitiva para tres unidades de educación infantil ao centro privado Peñarredonda da Coruña, segundo os datos que se relacionan no anexo da presente orde.
Segundo.-Para a posta en funcionamento das unidades que se autorizan, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas ditas unidades.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 3 de febreiro de 2005.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: Penarredonda, 3 - Palavea.
Denominación: Peñarredonda.
Titular: Fomento de Centros de Enseñanza, S.A.
Código do centro: 15004460.
Composición resultante:
a) Centro de educación infantil: 3 unidades.
b) Centro de educación primaria: 7 unidades.
c) Centro de educación secundaria obrigatoria: 4 unidades.
d) Centro de bacharelato: 4 unidades das modalidades de humanidades e ciencias sociais e de ciencias da natureza e da saúde.